Silmaču iezis un alas
Silmaču iezis un alas ir aizsargājams ģeoloģisks un ģeomorfoloģisks dabas piemineklis Valmieras novada Mazsalacas pagastā, dabas parka Salacas ieleja teritorijā. Atsegumi atrodas Salacas labajā krastā, lejpus Skaņākalna. Dabas pieminekli veido vidējā devona Živetas stāva Burtnieku svītas atsegumi un alas. Dienvidu atsegums ir neliels, 10 metrus garš, bet lielākais atsegums ir 49 metrus garš un 8 metrus augsts, ar trim alām.